يسري فودة

يسرى فودة (مواليد محافظة الغربية, 1 يناير 1964) هو إعلامى وكاتب سياسى مصرى مقيم الايام دى فى المانيا وبيقدم برنامج السلطة الخامسة على قناة DW-Arabic الألمانية.

 بدياته 
فودة مواليد منشية جنزور فى مركز طنطا فى محافظة الغربيه سنة 1964. أخد درجة البكالريوس من كلية إعلام قسم صحافة فى جامعة القاهرة واتعين كمدرس مساعد فيها بعد تخرجه. سنة 1992 أخد درجة المجاستير فى الصحافة التلفزيونية من الجامعه الامريكيه فى القاهره. أخد كمان دبلومة فى الإنتاج التفزيونى من معهد التدريب التابع للتليفزيون النيديرلاندي.

سنة 1993 فودة اخد منحة من المجلس الثقافى البريطانى عشان يدرس الدكتوارة فى جامعة جلاسجو واستراثكلايد فى اسكتلندا, بعدها اضطر لقطع المنحة لأنه جاله عرض الإنضمام لفريق مراسلة هيئة الإذاعة البريطانية BBC سنة 1994.

 حياته المهنية 
فودة عمل كمراسل إخبارى لهيئة الإذاعة البريطانية BBC من سنة 1994 ل1996 و كان بيراسل من مناطق فيها حروب زى وقت حرب البوسنة, وكمان كان من المساهمين فى انشاء BBC-Arabic واشتغل كمذيع ومنتج فيها.

اشتغل بعدها فى وكالة الانباء الامريكية أسوشييتد برس و كان من المؤسسيين لقسم الشرق الأوسط.

سنة 1996 اشتغل فى قناة الجزيرة وقت انشاءها كمراسل فى اوروبا وشارك فى انشاء مكتب قناة الجزيرة فى لندن وبعدين بقى نائب المدير التنفيذي.

سنة 1998 انتج فى قناة الجزيرة برنامجه السياسى المشهور سرى للغاية والبرنامج اخد الجايزة الفضية من مهرجان القاهرة للانتاج الاذاعى والتلفزيونى فى نفس السنة واخد جايزة الإبداع المتميز من الجامعة الامريكية فى القاهرة سنة 2000. استقال فودة من الجزيرة سنة 2009.

سنة 2010 فودة انضم لقناة ON TV اللى كانت مملوكة لرجل الاعمال المصرى نجيب ساويرس وقدم برنامج اخر كلام.

سنة 2017 ابتدا فى تقديم برنامج السلطة الخامسة على قناة DW-Arabic الألمانية.

 كتبه 
 سلسلة كتب سـرى للغايةhttps://www.goodreads.com/book/show/17692836 - بتتكون من 7 أجزاء هما: "الزئبق الاحمر، الجمرة الخبيثة، العميل الهارب، الأخ الكبير، رحلة البطوطي، الماسونية، الطريق لعتليت." (اول اصدار 2004)
 كتاب فى طريق الأذى: "من معاقل القاعدة لحواضن داعش".https://www.abjjad.com/book/2439709484/في-طريق-الاذى-من-معاقل-القاعدة-الى-حواضن-داعش/2439938862/reviews (2015)
 كتاب آخر كلام: "شهادة أمل فى ثورة مصر". (2016)

تصنيف:مواليد 1964
تصنيف:صحفيين مصريين
تصنيف:اعلاميين مصريين
تصنيف:غرباويه
تصنيف:ناس من طنطا
تصنيف:مصريين عاشو فى المانيا
تصنيف:مصريين مع ثورة 25 يناير
تصنيف:متعلمين فى جامعة القاهره